joelniklaus/EU_Wikipedias huggingface dataset:
Vestgotu karaliste

Vestgotu karaliste bija ģermāņu vestgotu 418. gadā Gallijas dienvidrietumos nodibināta karaliste, ar pirmo centru Tulūzā.

5. gadsimta otrajā pusē Vestgotu karalistē bija iekļauta Pireneju pussalas lielākā daļa, kas kļuva par tās galveno teritoriju. 6. gadsimta sākumā Gallijas teritoriju iekaroja franki un vestgotu pārvaldībā palika tikai Pireneju pussala ar centru Toledo. Šis periods pazīstams kā "Toledo karaliste".

6.—7. gadsimtu laikā vestgotu pārvaldītā teritorija piedzīvoja uzplaukumu un ilgstošu miera periodu. Vestgoti spēja pakāpeniski samazināt kultūras atšķirības starp sevi un vietējiem iedzīvotājiem, tādējādi panākot iekšpolitisku stabilitāti. 589. gadā vestgotu karalis Rekareds no ariānisma pārgāja katoļticībā, tādējādi apvienojot valsts iedzīvotājus arī reliģiski.

Sagrāve 
711. gadā, izmantojot situāciju, kad vestgotu valdnieks Roderiks cīnījās ar baskiem pussalas ziemeļos, pussalas dienvidos no Āfrikas iebruka 7000 vīru liels berberu karaspēks. Pēc Roderika nogalināšanas kaujā berberi bez lielas pretestības iekaroja visus pussalas dienvidus ieskaitot arī galvaspilsētu Toledo. 712. gadā musulmaņu iekarotājiem ieradās  vīru lieli papildspēki, tai skaitā liels daudzums arābu. 716. gadā musulmaņu kontrolē jau bija lielākā daļa pussalas un valsts iekarošana noslēdzās 720. gadā. Berberu kontrolē bija nonākusi visa Pireneju pussala, izņemot kalnainos reģionus pussalas ziemeļos un Astūrijas provinci, kur vietējais vestgotu vietvaldis Pelaijo spēja apvienoties ar baskiem un organizēt efektīvu pretestību iekarotājiem, liekot pamatus rekonkistai.

Ģermāņi
Spānijas vēsture
Ančku strauts

Ančku strauts (arī Anīku strauts) ir Vaidavas labā krasta pieteka Smiltenes novadā. Iztece uz ziemeļaustrumiem no Rušķiem. Tek rietumu virzienā. Ietek Vaidavā lejpus Ančku mājām.

Atsauces 

Gaujas baseina upes
Smiltenes novada upes
Apes novada upes
Vaidavas pietekas
Apes pagasts
Ašupīte

Ašupīte  ir Blīgznes labā krasta pieteka Smiltenes novadā. 

Tek dienvidu - dienvidrietumu virzienā, mežainā, mazapdzīvotā apvidū. Novada Ašu purva ūdeņus uz Blīgzni. Ietek Blīgznē mazapdzīvotā apvidū uz Apes un Trapenes pagastu robežas.

Atsauces 

Gaujas baseina upes
Smiltenes novada upes
Apes novada upes
Apes pagasts
Bērzupurva grāvis

Bērzupurva grāvis (arī Bārzupūra grāvis, Bārzupūra grāvs, Bērzpurva grāvis, Bērzu purva grāvis) ir ūdenstece Smiltenes novadā uz rietumiem no Uskaniem. Tek ziemeļrietumu virzienā līdz valsts robežai ar Igauniju.

Atsauces 

Gaujas baseina upes
Smiltenes novada upes
Apes novada upes
Apes pagasts
Ceļojums uz Dardžilingu

"Ceļojums uz Dardžilingu" () ir 2007. gada komēdija-drāma, kuras režisors, kā arī viens no producentiem un scenārija autoriem ir Vess Andersons. Galvenās lomas atveido Ouens Vilsons, Džeisons Švarcmans, Andželika Hjūstone un Adriens Brodijs. Filmas pirmizrāde notika  Venēcijas filmu festivālā.

Trīs brāļi Pīters, Frānsiss un Džeks gadu pēc tēva nāves ar vilcienu dodas pāri Indijai, tādējādi cenšoties satuvināties.

Atsauces

Ārējās saites 

2007. gada filmas
ASV filmas
Kinokomēdijas
Drāmas
Vesa Andersona filmas
Kā lai to zina...

"Kā lai to zina..." () ir 2010. gada romantiska drāma, kuras režisors, scenārija autors un viens no producentiem ir Džeimss L. Brukss. Galvenās lomas atveido Ouens Vilsons, Rīza Viterspūna, Pols Rads, Džeks Nikolsons un Ketrīna Hāna. Filmas pirmizrāde notika  Vestvudā.

Neilgi pēc tam, kad Lizu atskaita no ASV softbola izlases, Liza sevi atrod mīlas trijstūrī starp beisbolistu Metiju un jaunu uzņēmēju Džordžu.

Atsauces

Ārējās saites 

2010. gada filmas
ASV filmas
Kinokomēdijas
Drāmas
Izdzīvošanas skola

"Izdzīvošanas skola" () ir 2008. gada komēdija, kuras režisors ir Stīvens Brills. Galvenās lomas atveido Ouens Vilsons, Neits Hārtlijs, Trojs Džentils, Deivids Dorfmans, Alekss Frosts, Leslija Manna un Džošs Peks. Filmas pirmizrāde notika .

Trīs bērni Emits, Raiens un Veids nolīgst lētu miesassargu, lai aizsargātos no kaušļiem skolā.

Atsauces

Ārējās saites 

2008. gada filmas
ASV filmas
Kinokomēdijas
SKS 60. ekspedīcija

SKS 60. ekspedīcija (Экспедиция МКС-60; Expedition 60 jeb ISS-60) bija Krievijas, ASV un Eiropas kosmonautu pastāvīgā ekspedīcija Starptautiskajā kosmosa stacijā (SKS) no 2019. gada 24. jūnija līdz 3. oktobrim.

Apkalpe

Iziešanas atklātā kosmosā

Stacijas orbītas paaugstināšanas manevri

Ārējās saites 
 60. ekspedīcija NASA mājas lapā 
 59./60. ekspedīcija Energija mājas lapā  
 60./61. ekspedīcija Energija mājas lapā  

60
2019. gads kosmonautikā
Lielais gads

"Lielais gads" () ir 2011. gada komēdija, kuras režisors ir Deivids Frankels. Galvenās lomas atveido Ouens Vilsons, Džeks Bleks un Stīvs Mārtins. Filmas pirmizrāde notika .

Divi putnu mīļi Breds un Stjū cenšas pārspēt augsprātīgo Keniju, kuram pieder pasaules rekords visvairāk identificētajās putnu sugās gada laikā.

Atsauces

Ārējās saites 

2011. gada filmas
ASV filmas
Kinokomēdijas
Praktikanti (filma)

"Praktikanti" () ir 2013. gada komēdija, kuras režisors un viens no producentiem ir Šons Levi. Galvenās lomas atveido Ouens Vilsons, Vinss Vons (viņš arī viens no producentiem un scenārija autoriem), Rouza Bairna un Makss Mingella. Filmas pirmizrāde notika .

Billijs un Niks ir divi pārdevēji, kuru karjeras ir iznīcinātas, pateicoties digitālā laikmeta uzplaukumam. Abi tiek pie daudzu iekārotām prakses vietām Google, kur Billijam un Nikam jāsacenšas ar jauniem tehnikas ģēnijiem, lai izcīnītu savu vietu zem saules.

Atsauces

Ārējās saites 

2013. gada filmas
ASV filmas
Kinokomēdijas
Tu esi šeit

"Tu esi šeit" () ir 2013. gada komēdija, kuras režisors, scenārija autors un viens no producentiem ir Metjū Vīners. Galvenās lomas atveido Ouens Vilsons, Zaks Galifjanakis, Eimija Polere, Lora Ramzija un Dženna Fišere. Filmas pirmizrāde notika  Toronto filmu festivālā.

Stīvs ir sieviešu pavedējs, kura labākais draugs Bens ir hipijs ar bipolārajiem traucējumiem. Kad Bena tēvs nomirst, abi dodas neaizmirstamā ceļojumā atpakaļ uz savu dzimto pilsētu.

Atsauces

Ārējās saites 

2013. gada filmas
ASV filmas
Kinokomēdijas
Drāmas
Azur (pavadonis)

Azur bija Rietumvācijas pirmais pavadonis. Tas orbītā tika palaists 1969. gada novembrī un tika izmantots radiācijas joslu, Saules daļiņu un ziemeļblāzmu pētījumiem. Pavadonis darbojās līdz 1970. gada jūnijam.

Zinātniskā aparatūra 
Kosmiskā aparāta zinātniskie uzdevumi bija šādi:
 skenēt iekšējās zonas protonu un elektronu enerģijas spektru,
 izmērīt elektronu plūsmas enerģijas, kas lielākas par 40 keV, kas ir paralēlas, antiparalēlas un perpendikulāras spēka magnētiskajām līnijām virs ziemeļblāzmuzonas, un izmērīt saistīto optisko emisiju,
 fiksēt saules protonus.

Azur bija 7 instrumenti ar masu 17 kg:
 plūsmas vārtu magnetometrs
 protonu alfa teleskops
 protonu teleskops
 protonu elektronu detektors
 Geigera caurulīšu elektronu skaitītāji
 Geigera—Millera skaitītājs
 ziemeļblāzma fotometri

Pirmsstarta vēsture 
1965. gada 17. jūlijā Vācijas Federālā Zinātnisko pētījumu ministrija (Bundesministerium für wissenschaftliche Forschung, BMwF) noslēdza sadarbības līgumu  ar ASV NASA ar mērķi, lai orbītā palaistu Vācijas zinātnisko pavadoni Zemes iekšējo radiācijas joslu pētīšanai. ASV nodrošinātu nesējraķeti, pavadoņa palaišanu, sekošanu kosmiskajam aparātam un datu uztveršanu, kā arī BMwF personāla apmācību.

1966. gada jūnijā NASA kosmiskajam aparātam deva nosaukumu GRS-A (German Research Satellite-A). 1968. gada sākumā BMwF pavadonim izvēlējās nosaukumu Azur, kas nozīmē "zilās debesis". Oficiāli pavadonis ieguva nosaukumu Azur pēc palaišanas.

Lidojuma gaita 
Azur tika palaists  01:52 UTC ar nesējraķeti Scout B no Vandenberga Gaisa spēku bāzes starta kompleksa SLC-5.

Aptuveni 24 stundas pēc starta orbītā izveidojās vadības sistēmas nestabilitāte, kas periodiski saglabājās visā lidojuma laikā. Lentas ierakstītājs sabojājās 8. decembrī. Pirms šīs kļūmes Vācijas projekta birojs bija aprēķinājis, ka 85 — 90 % Saules fizikas instrumentu darbojās normāli.

1970. gada jūlija sākumā sabojājās kosmiskā aparāta telemetrijas sistēma. 29. jūlijā sakari ar pavadoni pārtrūka, un tos neizdevās atjaunot.

Ārējās saites 
 35 Jahre AZUR - Am 08. November 1969 startete Deutschlands erster Forschungssatellit DLR, 2004-11-05 
 Azur (GRS 1) Gunter Dirk Krebs 
 Azur David Darling Encyclopedia

Vācijas kosmiskie aparāti
Valstu pirmie Zemes mākslīgie pavadoņi
Cekulupīte

Cekulupīte (arī Cakulupīte, Cekuļupīte, Ķiparu, Lācupīte) ir Vaidavas labā krasta pieteka Smiltenes un Alūksnes novados. 

Iztece no Eniku ezera. Tek dienvidrietumu virzienā. Ietek Vaidavā lejpus Ančku strauta ietekai. Lielākās pietekas - Mazuļu strauts, Zvirgzdupīte. Pie Cekulupītes atrodas Žagatas.

Atsauces 

Gaujas baseina upes
Alūksnes novada upes
Smiltenes novada upes
Apes novada upes
Vaidavas pietekas
Apes pagasts
Lielais grāvis (Melnupes pieteka)

Lielais grāvis (arī Lilīs grāvs) ir Melnupes labā krasta pieteka Smiltenes novadā. 

Tek ziemeļu-ziemeļrietumu virzienā. Ietek Melnupē augšpus autoceļa A2 (Rīga — Sigulda — Igaunijas robeža (Veclaicene)) tilta.

Atsauces 

Gaujas baseina upes
Smiltenes novada upes
Apes novada upes
Melnupes pietekas
Apes pagasts
Mazuļu strauts

Mazuļu strauts (arī Mazuļa strauts, Mozuļu strauts) ir Cekulupītes kreisā krasta pieteka Alūksnes un Smiltenes novados. 

Augštecē tek ziemeļrietumu virzienā, lejtecē pagriežas uz rietumiem. Ietek Cekulupītē augšpus Žagatām. Mazuļu strauta krastos atrodas Stiliņi, Mazuļi.

Atsauces 

Gaujas baseina upes
Alūksnes novada upes
Smiltenes novada upes
Apes novada upes
Apes pagasts
Melnāpurva grāvis

Melnāpurva grāvis (arī Mallo pūra grāvs, Melnā purva grāvis) ir Nakri strauta labā krasta pieteka Smiltenes novadā. 

Tek ziemeļaustrumu virzienā. Ietek Nakri strautā pie valsts robežas ar Igauniju.

Atsauces 

Gaujas baseina upes
Smiltenes novada upes
Apes novada upes
Apes pagasts
Nakri strauts

Nakri strauts () ir Vaidavas kreisā krasta pieteka Smiltenes novadā un Igaunijā.

Tek austrumu virzienā. Lejtecē daļa no tecējuma veido Latvijas—Igaunijas robežu. Ietek Vaidavā netālu no valsts autoceļa P19 (Ape (Vidzemes šoseja)—Igaunijas robeža) tilta. Lielākā pieteka — Melnāpurva grāvis.

Atsauces 

Gaujas baseina upes
Smiltenes novada upes
Igaunijas upes
Apes novada upes
Vaidavas pietekas
Apes pagasts
Latvijas robežupes
Peļļupīte

Peļļupīte (arī Piļupīte, ) ir Vaidavas labā krasta pieteka Alūksnes un Smiltenes novados, kā arī Igaunijā. 

Iztece no Ilgāja ezera. Tek rietumu virzienā. Augštecē un vidustecē divreiz veido Latvijas un Igaunijas valsts robežu, pārējos posmos tek Igaunijas teritorijā. Augštecē caurtek Sūnekļa, Smilšāja un Peļļu ezeriem. Lielākā pieteka - 18 kilometrus garā labā krasta pieteka Pehni (Pähni jõgi). Ietek Vaidavā Igaunijas teritorijā augšpus Tundu ciema. Peļļupītes krastos atrodas Igaunijas ciemi - Trumbipalu, Sokari, Ciamē, Hintsiko, Pīli. Pie ietekas Vaidavā upi šķērso Igaunijas valsts autoceļš 68 (Meniste - Ape).

Atsauces 

Gaujas baseina upes
Alūksnes novada upes
Smiltenes novada upes
Igaunijas upes
Apes novada upes
Vaidavas pietekas
Apes pagasts
Veclaicenes pagasts
Latvijas robežupes
Pasaules čempionāta hokejā 4. divīzija

Pasaules čempionāta hokejā 4. divīzija ir starptautisks hokeja turnīrs, kas notiek Pasaules čempionāta hokejā ietvaros. To rīko Starptautiskā hokeja federācija un šis ir zemākais līmenis pēc Elites divīzijas, 1. divīzijas,2. divīzijas un 3. divīzijas.

Šī divīzija tika izveidota 2020. gadā, tādejādi likvidējot 3. divīzijas kvalifikācijas turnīru un izveidojot 4. divīziju. Kaut arī čempionātu bija plānots atklāt 2020. gadā, COVID-19 pandēmijas dēļ faktiski čempionāts tika atklāts tikai 2022. gadā.

Rezultāti 
No 2020. gada 4. divīzijas uzvarētāji tiek paaugstināti uz 3. divīziju.

Skatīt arī 
 Pasaules čempionāts hokejā

Atsauces 

4. divīzija
Salu grāvis

Salu grāvis (arī Solu grāvis, Solu grāvs) ir Vaidavas labā krasta pieteka Smiltenes novadā un Igaunijā.

Izteka no Vītuma ezera. Tek dienvidu virzienā. Vidustecē daļa no tecējuma veido Latvijas—Igaunijas robežu. Ietek Vaidavā iepretim Upmaļu mājām.

Atsauces 

Gaujas baseina upes
Smiltenes novada upes
Igaunijas upes
Apes novada upes
Vaidavas pietekas
Apes pagasts
Latvijas robežupes
Silamītes strauts

Silamītes strauts (arī Silamites, Silamitīte, Silamitītes strauts, Silamiķītes strauts)  ir Vaidavas labā krasta pieteka Alūksnes un Smiltenes novados. 

Izteka - Jaunlaicenes dienvidrietumu pievārtē. Tek rietumu virzienā. Ietek Vaidavā pie iepretim Straumēm. Augštecē upi šķērso valsts autoceļš V380 (Karva – Jaunlaicene).

Atsauces 

Gaujas baseina upes
Smiltenes novada upes
Alūksnes novada upes
Apes novada upes
Vaidavas pietekas
Apes pagasts
Zvirgzdupīte (Cekulupītes pieteka)

Zvirgzdupīte (arī Klinču upīte, Vēciņupīte, Zviergzdupīte) ir Cekulupītes kreisā krasta pieteka Alūksnes un Smiltenes novados.

Izteka — uz austrumiem no Lācupiem. Tek austrumu-dienvidaustrumu virzienā, paralēli valsts autoceļam A2, lejtecē sagriežoties uz ziemeļaustrumiem. Lielākā pieteka — Dzirkaļu upīte. Ietek Cekulupītē lejpus Dzedonām.

Atsauces 

Gaujas baseina upes
Smiltenes novada upes
Alūksnes novada upes
Apes pagasts
Apes novada upes
Grega dienasgrāmata 3: Suņudienas (filma)

"Grega dienasgrāmata 3: Suņudienas" () ir 2012. gada kinokomēdija, kuras režisors ir Deivids Bauers. Filmas sižets ir balstīts uz Džefa Kinnija bērnu grāmatu ar tādu pašu nosaukumu.

Filmā Gregs izliekas, ka strādā smalkajā lauku klubā, lai pēc iespējas vairāk laika atrastos blakus savai iemīļotajai meitenei. Galvenās lomas filmā atveido Zakarijs Gordons, Roberts Keprons, Devons Bostiks, Peitone Liste, Reičela Herisa un Stīvs Zāns. Filmas pirmizrāde notika 2012. gada 8. augustā.

Filma ir turpinājums 2010. gada filmai "Grega dienasgrāmata" un 2011. gada filmai "Grega dienasgrāmata 2: Rodriks rullē". 2017. gadā tika izdots filmas turpinājums "Grega dienasgrāmata: Garais ceļojums".

Atsauces

Ārējās saites 

2012. gada filmas
ASV filmas
Kinokomēdijas
Ūdensdzīve ar Stīvu Zisū

"Ūdensdzīve ar Stīvu Zisū" () ir 2004. gada komēdija, kuras režisors, kā arī viens no producentiem un scenārija autoriem ir Vess Andersons. Galvenās lomas atveido Ouens Vilsons, Bills Marijs, Keita Blanšeta, Andželika Hjūstone, Vilems Defo un Džefs Goldblūms. Filmas pirmizrāde notika  Losandželosā.

Stīvs Zisū ir okeanogrāfs, kurš vēlas atriebties mītiskai haizivij, kas nogalināja viņa partneri. Lai to izdarītu, Stīvs sapulcina komandu, kas sastāv no viņa atsvešinātās sievas, žurnālista un cilvēka, kurš, iespējams, ir Stīva dēls.

Atsauces

Ārējās saites 

2004. gada filmas
ASV filmas
Kinokomēdijas
Drāmas
Vesa Andersona filmas
Šanhajas bruņinieki

"Šanhajas bruņinieki" () ir 2003. gada asa sižeta komēdija, kuras režisors, kā arī viens no producentiem un scenārija autoriem ir Deivids Dobkins. Galvenās lomas atveido Ouens Vilsons, Džekijs Čans, Donijs Jens, Aidans Gillens, Toms Fišers, Kims Jangs un Fana Vonga. Filmas pirmizrāde notika . Filma ir turpinājums 2000. gada filmai "Dienasvidus Šanhajā".

Kad ķīniešu dumpinieks nogalina Čona atsvešināto tēvu un aizbēg uz Angliju, Čons un Rojs dodas uz Londonu, lai atriebtu šo slepkavību.

Atsauces

Ārējās saites 

2003. gada filmas
ASV piedzīvojumu filmas
Kinokomēdijas
Honkongas filmas
Piedzīvojumu filmas
Es, spiegs

"Es, spiegs" () ir 2002. gada spiegu komēdija, kas balstīta uz 20. gadsimta 60. gadu tāda paša nosaukuma televīzijas seriālu. Filmas režisore un viena no producentiem ir Betija Tomasa. Galvenās lomas atveido Ouens Vilsons, Edijs Mērfijs, Famke Jansena un Malkolms Makdauels. Filmas pirmizrāde notika .

Profesionālam bokserim Kellijam Robinsonam ir jāpalīdz ASV valdības aģentam Aleksam Skotam atrast pazudušu lidmašīnu.

Atsauces

Ārējās saites 

2002. gada filmas
ASV filmas
Kinokomēdijas
Kailais ierocis

"Kailais ierocis" () ir 1988. gada komēdija, kuras režisors un viens no producentiem ir Deivids Zakers. Filmas sižets ir balstīts uz 1982. gada televīzijas seriālu Police Squad!.

Filma ir par neveiklu Losandželosas policistu Frenku Drebinu, kurš izmeklē sava drauga slepkavības mēģinājumu. Izmeklēšanas gaitā viņš atklāj, ka ietekmīgs biznesmenis Vincents Ludvigs plāno nogalināt Anglijas karalieni kad tā atbrauks uz Ameriku.

Galvenās lomas filmā atveido Leslijs Nīlsens, Priscila Preslija, Rikardo Montalbāns, Džordžs Kenedijs un O. Dž. Simpsons. Filmas pirmizrāde notika 1988. gada 2. decembrī.

Filmai ir izdoti divi turpinājumi – "Kailais ierocis 2 ½: baiļu smarža" (1991) un "Kailais ierocis 33 1/3" (1994).

Atsauces

Ārējās saites 

1988. gada filmas
ASV filmas
Kinokomēdijas
Paramount Pictures filmas
Stārskijs un Hačs

"Stārskijs un Hačs" () ir 2004. gada kriminālkomēdija, kas balstīta uz 20. gadsimta 70. gadu tāda paša nosaukuma televīzijas seriālu. Filmas režisors un viens no scenārija autoriem ir Tods Filipss. Galvenās lomas atveido Ouens Vilsons, Bens Stillers, Vinss Vons, Džuljeta Lūisa, Freds Viljamsons un Džeisons Beitmens. Filmas pirmizrāde notika .

Kens "Hačs" Hačinsons un Deivs Stārskijs ir divi policisti, kuri pārvietojas ar sarkani baltu Ford Torino un atrisina dažādas krimināllietas, liekot lietā arī viņu informanta Huggy Bear pienestās ziņas.

Atsauces

Ārējās saites 

2004. gada filmas
ASV filmas
Kinokomēdijas
Lielā zādzība

"Lielā zādzība" () ir 2004. gada komēdija, kas balstīta uz Elmora Leonarda tāda paša nosaukuma romānu. Filmas režisors un viens no producentiem ir Džordžs Armitadžs. Galvenās lomas atveido Ouens Vilsons, Čārlijs Šīns, Morgans Frīmens, Sāra Fostere un Gērijs Sinīzs. Filmas pirmizrāde notika .

Krāpnieks Džeks un Havaju salu nekustamo īpašumu attīstītāja mīļākā Nensija apvienojas, lai potenciāli iegūtu 200 000 dolāru.

Atsauces

Ārējās saites 

2004. gada filmas
ASV filmas
Kinokomēdijas
Laipni lūgta ģimenītē

"Laipni lūgta ģimenītē" () ir 2005. gada komēdija, kuras režisors un scenārija autors ir Tomass Bezuka. Galvenās lomas atveido Klēra Deinsa, Daiena Kītone, Reičela Makadamsa, Dermots Malronijs, Kreigs T. Nelsons, Lūks Vilsons un Sāra Džesika Pārkere. Filmas pirmizrāde notika .

Meredita ir konservatīva uzņēmēja, kura kopā ar savu draugu Everetu dodas svinēt Ziemassvētkus pie Evereta ekscentriskās ģimenes. Drīz vien Meredita saprot, ka viņa neiederas Evereta brīvdomīgajā ģimenē.

Atsauces

Ārējās saites 

2005. gada filmas
ASV filmas
Kinokomēdijas
Drāmas
Bottle Rocket

Bottle Rocket ir 1996. gada kriminālkomēdija, kuras režisors un viens no scenārija autoriem ir Vess Andersons. Galvenās lomas atveido Lūks Vilsons, Ouens Vilsons, Roberts Musgreivs, Džeimss Kāns, Lumi Kavazosa un Neds Douds. Filmas pirmizrāde notika .

Divi draugi Entonijs un Dignans pieņem savā komandā Bobu Mapltorpu, lai veiktu zādzību un bēgtu no notikuma vietas.

Atsauces

Ārējās saites 

1996. gada filmas
ASV filmas
Kinokomēdijas
Vesa Andersona filmas
Anakonda (filma)

"Anakonda" () ir 1997. gada šausmu filma, kuras režisors ir Luiss Losa. Galvenās lomas atveido Dženifere Lopesa, Ice Cube, Džons Voits, Ēriks Stolcs, Ouens Vilsons un Džonatans Haids. Filmas pirmizrāde notika .

Filmai ir iznākuši četri turpinājumi: 2004. gada filma "Anakonda 2. Nolādētās orhidejas medības", 2008. gada filma Anaconda 3: Offspring, 2009. gada filma Anacondas: Trail of Blood un 2015. gada filma Lake Placid vs. Anaconda.

National Geographic filmēšanas komandu par ķīlniekiem paņem kāds ārprātīgs mednieks, kurš vēlas sagūstīt pasaules lielāko un nāvīgāko čūsku.

Atsauces

Ārējās saites 

1997. gada filmas
ASV filmas
Šausmu filmas
ASV piedzīvojumu filmas
Vasīlijs Ignatenko

Vasīlijs Ignatenko (; ; ; dzimis 1961. gada 13. martā, miris 1986. gada 13. maijā) bija padomju ugunsdzēsējs, vecākais seržants.

Biogrāfija 
Ignatenko piedzima 1961. gada 13. martā Sperižjes ciemā,Brahinas rajonā, Gomeļas apgabalā, Baltkrievijā. Pabeidza Gomeļas profesionāltehnisko skolu, kļuva par elektrotehniķi, tika nosūtīts darbā uz Bobruisku. Vēlāk iesaukts dienestā, ugunsdzēsēju daļā Maskavā. Pēc dienesta devās darba meklējumos uz Pripjatu. Strādāja par ugunsdzēsēju Čornobiļas AES, bija vecākais seržants iekšējā dienestā. 1983. gadā apprecējās ar konditorijas ceha darbinieci Ludmilu.

Ignatenko bija pirmajā glābēju komandā, kas neilgi pēc Čornobiļas AES katastrofas nakts vidū tika izsaukta ugunsgrēka dzēšanai uz reaktora jumta. Tā kā Ignatenko strādāja bez jebkādiem aizsarglīdzekļiem, viņš saņēma nāvējošu radioaktīvā starojuma devu un 2 nedēļas vēlāk nomira slimnīcā Maskavā.

Ignatenko nomira, lai arī ārsti pielika visas pūles, lai viņu glābtu. Neskatoties uz Ignatenko iebildumiem, viņa 14 gadus vecā māsa Nataša kļuva viņam par kaula smadzeņu donoru. Viņu operēja amerikāņu ārsts, tomēr Ignatenko nomira. Uz slimnīcu Maskavā bija devusies arī Ignatenko sieva Ludmila, kas bija gaidībās. Ludmila palika pie vīra līdz pat beigām. Kaut arī bija aizliegts pieskarties, viņa tomēr saņēma starojuma dozu no mirstošā vīra. Divus mēnešus pēc Ignatenko nāves viņu bērns piedzima ar sirds nepietiekamību un aknu bojājumiem. Meitenīte nodzīvoja tikai 4 stundas. Ludmila viņu nosauca par Natašu, kā to bija vēlējies vīrs. Ignatenko ģimenes traģiskais stāsts aprakstīts baltkrievu rakstnieces Svetlanas Aļeksijevičas grāmatā "Černobiļa. Lūgšana" («Чернобыльская молитва. Хроника будущего», 1997).

Apbalvojumi un piemiņa 
2006. gadā Ignatenko pēc nāves piešķira Ukrainas valsts augstāko apbalvojumu — Ukrainas varoņa nosaukumu un Zelta zvaigznes ordeni. Apbalvots arī ar ar krustu "Par varonību" (1996) un Sarkanā Karoga ordeni (pēc nāves).

Dzimtajā Brahinas rajonā, pilsētciematā Brahinā uzstādīts Ignatenko piemineklis.

Ignatenko un viņa sieva Ludmila parādīti HBO miniseriālā „Černobiļa”, kurā viņus attēlo britu aktieris Ādams Nagaitis un īru aktrise Džesija Baklija.

Atsauces

Ārējās saites 
 Герой "Чернобыля": мать пожарного Василия Игнатенко о том, каким он был в жизни BBC News 

1961. gadā dzimušie
1986. gadā mirušie
Čornobiļas AES katastrofas seku likvidētāji
Ukrainas cilvēki
Ar Sarkanā Karoga ordeni apbalvotie
Gomeļas apgabalā dzimušie
Ienaidnieka aizmugurē

"Ienaidnieka aizmugurē" () ir 2001. gada kara filma, kuras režisors ir Džons Mūrs. Galvenās lomas atveido Ouens Vilsons, Džīns Hekmens, Žoakims de Almeida, Deivids Kīts, Oleks Krupa un Gabriels Mahts. Filmas pirmizrāde notika .

Filmai iznākuši trīs turpinājumi: 2006. gada filma Behind Enemy Lines II: Axis of Evil 2009. gada filma Behind Enemy Lines: Colombia un 2014. gada filma SEAL Team 8: Behind Enemy Lines.

Leitnants Kriss Burnets ir amerikāņu jūras lidojumu virsnieks, kura lidmašīnai tiek uzbrukts Bosnijas kara laikā, kad Burnets lido pāri valstij un tajā atklāj genocīdu. Tikmēr viņa komandieris cenšas gūt apstiprinājumu Burneta glābšanas misijai.

Atsauces

Ārējās saites 

2001. gada filmas
ASV filmas
Dienasvidus Šanhajā

"Dienasvidus Šanhajā" () ir 2000. gada vesterns, kura režisors ir Toms Dejs. Galvenās lomas atveido Ouens Vilsons, Džekijs Čans un Lūsija Liu. Filmas pirmizrāde notika  Malaizijā. Filmai 2003. gadā iznāca turpinājums "Šanhajas bruņinieki".

Čons Vongs dodas uz mežonīgajiem rietumiem, lai izglābtu nolaupītu princesi. Pēc tam, kad Čons apvienojas ar noziedznieku Roju O'Banonu, abi stājas pretī Ķīnas nodevējam un viņa korumpētajam priekšniekam.

Atsauces

Ārējās saites 

2000. gada filmas
ASV vesterni
Vesterni
Honkongas filmas
Kinokomēdijas
Spoku nams

"Spoku nams" () ir 1999. gada šausmu filma, kas veidota kā rīmeiks britu šausmu filmai ar tādu pašu nosaukumu. Filmas režisors  ir Jans de Bonts. Galvenās lomas atveido Liams Nīsons, Ketrina Zeta-Džonsa, Ouens Vilsons un Lili Teilore. Filmas pirmizrāde notika .

Eleonora, Teo un Lūks nolemj piedalīties miega pētījumā kādā milzīgā savrupmājā. Kad ārsts Deivids Marovs pastāsta trijotnei par mājas spokaino pagātni, trio saprot, ka pētījums nebūs tik viegls, kā viņi sākotnēji bija domājuši.

Atsauces

Ārējās saites 

1999. gada filmas
ASV filmas
Šausmu filmas
Čempionu brokastis (filma)

"Čempionu brokastis" () ir 1999. gada melnā komēdija, kas balstīta uz Kurta Vonnegūta tāda paša nosaukuma romānu. Filmas režisors un scenārija autors ir Alans Rūdolfs. Galvenās lomas atveido Brūss Viliss, Alberts Finijs, Niks Nolte, Barbara Heršija, Lūkass Hāss, Glenna Hedlija un Omārs Epss. Filmas pirmizrāde notika .

Filmas sižets notiek kādā izdomātā pilsētā ASV Vidējos Rietumos, kurā dzīvo nedaudz neirotisku cilvēku grupa. Dveins Hūvers ir bagāts automašīnu izplatītājs, kurš atrodas uz pašnāvības sliekšņa un zaudē saikni ar realitāti.

Atsauces

Ārējās saites 

1999. gada filmas
ASV filmas
Kinokomēdijas
Kliedziens 2

"Kliedziens 2" () ir 1997. gada šausmu filma, kuras režisors un viens no producentiem ir Vess Kreivens. Galvenās lomas atveido Deivids Ārkete, Neve Kempbela, Kortnija Koksa, Sāra Mišela Gelāra, Džerijs O'Konels un Džeimijs Kenedijs. Filmas pirmizrāde notika  Holivudā. Šī ir otrā filma "Kliedziens" filmu sērijā.

Filmas sižets notiek divus gadus pēc pirmās filmas notikumiem. Sidnija sāk iejusties koledžā, bet kāds ļaundaris Ghostface kostīmā uzsāk jaunu slepkavību sēriju.

Atsauces

Ārējās saites 

1997. gada filmas
ASV filmas
Šausmu filmas
Vesa Kreivena filmas
Home Fries

Home Fries ir 1998. gada romantiska komēdija, kuras režisors ir Dīns Parisots. Galvenās lomas atveido Drū Berimora, Ketrīna O'Hāra, Lūks Vilsons, Džeiks Basijs un Šellija Divāla. Filmas pirmizrāde notika .

Sallija ir grūtniece, kuras gaidāmā bērna tēvs ir miris no sirdstriekas. Drīz pēc zaudējuma Sallija neapzināti iemīlas sava gaidāmā bērna mirušā tēva audžudēlā.

Atsauces

Ārējās saites 

1997. gada filmas
ASV filmas
Kinokomēdijas
Drāmas
Dānijas karognesēji olimpiskajās spēlēs

Šajā uzskaitījumā apkopoti Dānijas pārstāvji un sportisti, kas olimpisko spēļu oficiālajās ceremonijās nesuši valsts karogu.

Dānija vasaras olimpiskajās spēlēs piedalās kopš 1896. gada un ziemas olimpiskajās spēlēs kopš 1948. gada.

Vasaras olimpiskās spēles

Ziemas olimpiskās spēles

Skatīt arī 
 Dānija olimpiskajās spēlēs
 Dānijas olimpisko medaļnieku uzskaitījums

Atsauces

Ārējās saites 
 
  

Karognesēji
Ar sportu saistīti uzskaitījumi
Robins Lēners

Robins Lēners (; dzimis ) ir zviedru hokejists, vārtsargs. Pašlaik (2020) Lēners spēlē NHL kluba Vegasas "Golden Knights" sastāvā.

Spēlētāja karjera 
Lēners profesionāļa karjeru uzsāka jau Ziemeļamerikā, kad 18 gadu vecumā aizvadīja divas spēles AHL kluba Bingemtonas "Senators" sastāvā. Jau 2010. gada oktobrī Lēners debitēja NHL, sezonas turpinājumā Otavas "Senators" sastāvā aizvadot sešas spēles. Viņš kļuva par visu laiku jaunāko Zviedrijas vārtsargu, kas debitējis NHL. Sezonas lielāko daļu gan Lēners aizvadīja AHL, kur kopā ar Bingemtonas "Senators" izcīnīja Kaldera kausu un saņēma arī izslēgšanas kārtas vērtīgākā spēlētāja balvu. Turpmākajās sezonās Lēners vien epizodiski spēlēja NHL, līdz 2013.—14. gada sezonā kļuva par Otavas "Senators" otro vārtsargu aiz Kreiga Andersona.

2015. gada vasarā Lēners tika aizmainīts uz Bufalo "Sabres". 2016.—17. gada sezonā Lēneram izdevās iegūt "Sabres" pamatvārtsarga lomu, komandas rindās spēlējot līdz 2018. gada vasarai. 2018.—19. gada sezonā, spēlējot Ņujorkas "Islanders" rindās, Lēners kļuva par vienu no līgas vadošajiem vārtsargiem. Viņš ieguva Viljama Dženingsa un Bila Mastertona balvas, kā arī ieguva Zviedrijas sezonas labākā hokejista titulu. 2019. gada vasarā noslēdza viena gada līgumu ar Čikāgas "Blackhawks", nākamās sezonas pirmajā pusē dalot laiku komandas vārtos ar Koriju Krofordu. Februārī tika aizmainīts uz Vegasas "Golden Knights".

Ārējās saites 

1991. gadā dzimušie
Zviedrijas hokejisti
Otavas "Senators" spēlētāji
Bufalo "Sabres" spēlētāji
Ņujorkas "Islanders" spēlētāji
Čikāgas "Blackhawks" spēlētāji
Vegasas "Golden Knights" spēlētāji
Gēteborgā dzimušie
Rikijs Bobijs — ātruma karalis

"Rikijs Bobijs — ātruma karalis" () ir 2006. gada ASV sporta komēdija, kuras režisors un viens no scenārija autoriem ir Ādams Makejs. Galvenās lomas atveido Vills Ferels, Džons Reilijs, Saša Barons Koens, Gerijs Kols, Maikls Klārks Dankans un Džeina Linča. Filmas pirmizrāde notika .

Rikijs Bobijs ir pirmajā vietā NASCAR līgā, pateicoties līgumam ar viņa labāko draugu un komandas biedru Kelu Notonu jaunāko. Kad Formula 1 franču izcelsmes braucējs Žans Žirārs sāk savu ceļu pretī virsotnē, tiek pārbaudīts Rikija talants un uzticība.

Atsauces

Ārējās saites 

2006. gada filmas
ASV filmas
Kinokomēdijas
Relativity Media filmas
Ādama Makeja filmas
Izdomātā dzīve

"Izdomātā dzīve" () ir 2006. gada komēdija, kuras režisors ir Marks Forsters. Galvenās lomas atveido Vills Ferels, Megija Jillenhola, Dastins Hofmans, Kvīna Latifa un Emma Tompsone. Filmas pirmizrāde notika .

I.R.S. auditors Herolds Kriks drīz vien sāk dzirdēt balsi, kas stāsta visu viņa dzīvi, turklāt šo balsi dzird tikai pats Herolds. Drīz vien balss sāk ietekmēt visu Herolda dzīvi.

Atsauces

Ārējās saites 

2006. gada filmas
ASV filmas
Kinokomēdijas
Drāmas
ASV romantikas filmas
Uz slavas asmens

"Uz slavas asmens" () ir 2007. gada sporta komēdija, kuras režisori ir Džošs Gordons un Vills Speks. Galvenās lomas atveido Vills Ferels, Džons Heders, Vills Ārnets, Eimija Polere, Viljams Fičtners, Dženna Fišere un Kreigs T. Nelsons. Filmas pirmizrāde notika .

2002. gadā diviem konkurējošiem daiļslidotājiem Čezam Maiklsam un Džimijam Makelrojam atņem viņu zelta medaļas, kā arī aizliedz turpmāk piedalīties vīriešu daiļslidošanas sacensībās. Tomēr drīz vien Čezs un Džimijs atrod kādu nepilnību pāru sacensību likumdošanā, kas ļauj abiem piedalīties sacensībās kā duetam.

Atsauces

Ārējās saites 

2007. gada filmas
ASV filmas
Kinokomēdijas
Semi-Pro

Semi-Pro ir 2008. gada sporta komēdija, kuras režisors ir Kents Altermans. Galvenās lomas atveido Vills Ferels, Vudijs Harelsons un Andrē Bendžamins. Filmas pirmizrāde notika  Vestvudā.

Sižets 
Džekijs Mūns ir  izdomātas Amerikas Basketbola asociācijas komandas "Tropics" īpašnieks, treneris un spēlētājs, kurš sapulcē visus savus komandas biedrus, lai piepildītu viņu sapņus par NBA.

Atsauces

Ārējās saites 

2008. gada filmas
ASV filmas
Kinokomēdijas
Vidusjūras spēles

Vidusjūras spēles ir reģionālas vairāku sporta veidu sacensības, kas notiek ik 4 gadus un kurās piedalās sportisti no tām Eiropas, Āfrikas un Āzijas valstīm, kas teritoriāli atrodas pie Vidusjūras. Spēles ir Starptautiskās Vidusjūras spēļu komitejas () aizgādībā.

Vēsture 
Ideja par spēlēm radās 1948. gadā, un to atbalstīja Starptautiskā Olimpiskā komiteja (SOK). Pirmās Vidusjūras spēles notika 1951. gadā Ēģiptes pilsētā Aleksandrijā, sacensības notika 13 sporta veidos, kuros piedalījās 734 sportisti no 10 valstīm. Kopš tā laika spēles ir notikušas bez pārtraukuma ar četru gadu intervālu. No 1951. līdz 1991. gadam sacensības notika gadā pirms vasaras olimpiskajām spēlēm, kopš 1993. gada spēles notika nākamajā gadā pēc olimpiskajām spēlēm. 1955. gadā Barselonā 2. Vidusjūras spēļu laikā tika nolemts izveidot komiteju, kas pārrauga spēles. Šī komiteja tika izveidota 1961. gadā un tika nosaukta par “Starptautisko Vidusjūras spēļu komiteju”, kuras galvenā mītne atrodas Atēnās. Spēles organizē tieši SOK, Vidusjūras spēļu komiteja un tās valsts olimpiskā komiteja, kurā notiek spēles. Spēļu emblēma ir zils audums ar trīs baltu krustojošu gredzenu attēlu, kas simbolizē Eiropu, Āziju un Āfriku,  gredzena apakšējā daļā ir izplūdusi viļņota līnija, it kā apļi būtu iegremdēti Vidusjūrā. Šo emblēmu izmanto kopš 1979. gada spēlēm. Spēļu vēsturē labākos rezultātus neoficiālajā komandas vērtējumā ir sasnieguši Itālijas un Francijas sportisti.

Dalībvalstis 
2018. gada spēlēs tika pārstāvētas 26 valstis:
 no Āfrikas:
Alžīrija, Ēģipte, Lībija, Maroka un Tunisija
 no Āzijas:
Libāna, Sīrija un Turcija
 no Eiropas:
Albānija, Andora, Bosnija un Hercegovina, Francija, Grieķija, Horvātija,  Itālija, Kipra, Kosova, Maķedonija, Malta, Melnkalne, Monako, Portugāle, Sanmarīno, Serbija, Slovēnija un Spānija.

Spēļu norises vietas
Visas rīkotājpilsētas, izņemot Kasablanku, atrodas Vidusjūras piekrastē.

Medaļu tabula (1951–2018)

Atsauces

Ārējās saites 

International Mediterranean Games Committee

Vidusjūras spēles
Ofenbergi

Ofenbergi () ir sena vācbaltiešu dzimta, kas bija ieceļojusi Livonijā 16. gadsimtā un 1841. gadā ierakstīta Kurzemes bruņniecības matrikulā. Vēlāk dzimta izplatījās arī Krievijā.
1862. gadā Krievijas valdība Ofenbergiem piešķīra baronu titulu.

Vēsture 
Ofenbergu dzimtas Baltijas atzars cēlies no Ofenburgas Lorenca, kuru Rīgas arhibīskaps Brandenburgas Vilhelms (1498–1568) 1540. gadā iecēla par Kokneses pils pārvaldnieku un Turaidas un Krimuldas fogtu, 1569. gadā viņš kā Livonijas hercogistes pārstāvis piedalījās Ļubļinas ūnijas parakstīšanā. 
Savukārt Livonijas kara laikā 1571. gadā Svētās Romas impērijas ķeizars Maksimiliāns II Hābsburgs iecēla Štīrijas vietvaldi Ofenburgas Jonasu (Jonas von Offenberg) par savu sūtni Krievijas caristē. 
Viņu pēcnācējs Lorencs no Ofenburgas († 1625) apprecējās ar Barbaru no Rozeniem, kura mazdēls Heinrihs Kristiāns (1696–1781) kļuva par Kurzemes un Zemgales hercogistes galminieku (Landhofmeister). Pēc laulībām ar Frīderiki Dēnhofu (Dönhoff) viņš ieguva savā īpašumā Saraiķu un Iļģu (Illien) muižu, kas kļuva par vienu no Ofenbergu dzimtmuižām.
Viņa vecākā dēla Pētera fon Ofenberga (1746-1819) dēli Frīdrihs Kārlis Nikolajs Ofenbergs (Фёдор Петрович Оффенберг, 1789–1856) un Emerihs Johans Ofenbergs (Иван Петрович Оффенберг, 1791–1870) pēc Kurzemes pievienošanas Krievijas impērijai kļuva par Krievijas karaspēka ģenerāļiem.  
Savukārt viņa jaunākais dēls slepenpadomnieks Heinrihs fon Ofenbergs (1752-1827) bija viens no Kurzemes literatūras un mākslas biedrības dibinātājiem

Pētera fon Ofenberga mazdēls Heinrihs Pēteris Frīdrihs Ofenbergs (1821–1888) no 1872. līdz 1875. gadam bija Krievijas impērijas sūtnis ASV. Valdemārs Kristiāns Ofenbergs (Оффенберг, Владимир Христианович, 1856—1927) bija Krievijas impērijas kuģubūves korpusa ģenerālleitnants.

Literatūra 
 Князь Пётр Долгоруков. Российская родословная книга. — С.-Петербург: Типография III Отделения Сов Е. И. В. Канцелярии, 1856. — Т. 3. — С. 377.

Vācbaltiešu dižciltīgo dzimtas
Kurzemes bruņniecības dzimtas
Ouens Geriots

Ouens Kejs Geriots (Owen Kay Garriott, dzimis , miris ) bija ASV NASA astronauts, elektroinžnieris, zinātnieks.

1953. gadā Geriots Oklahomas Universitātē ieguva bakalaura grādu elektroinžnierijā. 
Pēc tam viņš iestājās ASV Jūras kara flotē un līdz 1956. gadam dienēja par elektroiekārtu virsnieku uz mīnu kuģiem.
1957. gadā Stenforda Universitātē viņš ieguva maģistra grādu. 1960. gadā Geriots ieguva doktora grādu elektroinžnierijā.
Pēc tam viņš Stenforda Universitātē bija asistējošais profesors un asociētais profesors. Viņš veica pētījumus jonosfēras fizikā.

1965. gada 27. jūnijā Ouens Geriots tika uzņemts NASA zinātnieku astronautu grupā. Sešu zinātnieku grupa gatavojās lidojumiem Apollo projektā. 1966. gadā viņš ieguva reaktīvo lidmašīnu pilota kvalifikāciju.

1972. gada janvārī Geriots tika orbitālās stacijas Skylab otrās ekspedīcijas pamatapkalpē kā zinātniskais pilots.

Ouens Geriots pirmo lidojumu kosmosā veica 1973. gadā no 28. jūlija līdz 25. septembrim misijā Skylab 3. Viņš veica trīs iziešanas kosmosā.

Pēc tam viņš strādāja Džonsona kosmosa centrā Zinātnes un pielietojumu nodaļā kā direktora vietnieks, vēlāk direktors.
1978. gada augustā Geriots tika apstiprināts Space Shuttle lidojuma STS-9 pamatapkalpē.

Otro lidojumu kosmosā Ouens Geriots veica 1983. gadā no 28. novembra līdz 8. decembrim, ar kosmoplānu Columbia dodoties misijā STS-9. Pirmoreiz orbītā tika nogādāts laboratorijas modulis Spacelab, kur tika veikti vairāk nekā 70 eksperimenti.

Pēc tam Geriots gatavojāš Earth Observation Missions programmā. Viņš tika iekļauts Atlantis STS-61K apkalpē, bet pēc Challenger katastrofas 1986. gadā šis lidojums tika atcelts.
1986. gada jūnijā viņš atstāja NASA.

Pēc tam Geriots bija konsultants vairākos aerokosmiskajos uzņēmumos.
1983. gada martā Ouens Geriots ar saviem dēliem un programmētāju Čaku Bīhi (Chuck Bueche) dibināja datorspēļu izstrādes uzņēmumu Origin.
No 1988. līdz 1993. gadam Ouens Geriots bija uzņēmuma Teledyne Technologies kosmisko programmu viceprezidents. Šī nodaļa nodrošināja derīgo kravu integrāciju Spacelab projektiem.
1995. gadā Geriots pieņēma palīgprofesora vietu Alabamas Universitātes Hantsvilā Strukturālās bioloģijas laboratorijā. Viņš pētīja jaunu mikrobu tipus, kas dzīvo dažādās ekstrēmās vidēs (sālsezeri, hidrotermālie avoti jūras dzelmē). Viņš piedalījās arī ekspedīcijās uz Antarktīdu meteorītu vākšanā.

Ouenam Geriotam ir trīs dēli un meita. Pazīstamākais ir Ričards Geriots, datorspēļu izstrādātājs, uzņēmējs, un arī ir lidojis kosmosā.

Ārējās saites 
 Owen K. Garriott Oral History Interviews NASA
 Оуэн Кей Гэрриот, мл. astronaut.ru, 

ASV zinātnieki
ASV astronauti
Oklahomā dzimušie
Nakts reiss

"Nakts reiss" () ir 2005. gada psiholoģisks trilleris, kura režisors ir Vess Kreivens. Galvenās lomas atveido Reičela Makadamsa, Kilians Mērfijs, Braians Kokss un Džeima Meja. Filmas pirmizrāde notika .

Liza Reiserta ir viesnīcas menedžere, kurai ar nakts reisu jādodas uz Maiami. Neilgi pirms iekāpšanas lidmašīnā Liza iepazīstas ar izskatīgu svešinieku Džeksonu Ripneru. Lidmašīnā Džeksons, draudot ar Lizas tēva nogalināšanu, liek Lizai darboties teroristu organizācijas izveidotā plānā, kura mērķis ir nogalināt ietekmīgu politiķi.

Atsauces

Ārējās saites 

2005. gada filmas
ASV filmas
Vesa Kreivena filmas
Laika ceļotāja sieva

"Laika ceļotāja sieva" () ir 2009. gada romantiska zinātniskās fantastikas drāma, kas balstīta uz Odrijas Nefenegeras tāda paša nosaukuma romānu. Filmas režisors ir Vess Kreivens. Galvenās lomas atveido Reičela Makadamsa, Ēriks Bana un Rons Livingstons. Filmas pirmizrāde notika .

Henrijs Detambls ir bibliotekārs Čikāgā. Henrijam ir kāda paranormāla ģenētiska slimība, kas viņam atļauj nejauši ceļot laikā; drīz vien šī slimība rada sarežgījumus Henrija laulībā.

Atsauces

Ārējās saites 

2009. gada filmas
ASV romantikas filmas
ASV zinātniskās fantastikas filmas
Drāmas
Sjerraleones futbola izlase

Sjerraleones futbola izlase ir futbola komanda, kas pārstāv Sjerraleoni starptautiskās sacensībās. Tā ne reizi nav kvalificējusies FIFA Pasaules kausam, tomēr divas reizes ir kvalificējusies Āfrikas Nāciju kausam, abas reizes (1994. gadā un 1996. gadā) neizkļuva no grupas.

 FIFA apturēja Sjerraleones Futbola asociācijas darbību tajā trešo pušu iejaukšanās tās darbībā dēļ. Tas nozīmēja, ka Sjerraleones izlase nevarēja aizvadīt spēles un tika diskvalificēta no 2019. gada Āfrikas Nāciju kausa kvalifikācijas. Šis aizliegums tika atcelts .

Pasaules čempionātos 
 1930-1970 - Nepiedalījās
 1974-1986 - Nekvalificējās
 1990 - Nepiedalījās
 1994 - Izstājās
 1998-2018 - Nekvalificējās

Āfrikas Nāciju kausā 
 1957-1968 - Nepiedalījās
 1970 - Izstājās
 1972 - Nepiedalījās
 1974 - Nekvalificējās
 1976 - Nepiedalījās
 1978 - Nekvalificējās
 1980 - Nepiedalījās
 1982-1984 - Nekvalificējās
 1986 - Izstājās
 1988 - Nekvalificējās
 1990 - Izstājās
 1992 - Nekvalificējās
 1994 - Grupu turnīrs
 1996 - Grupu turnīrs
 1998 - Izstājās
 2000 - Diskvalificēta pilsoņu kara dēļ
 2002-2017 - Nekvalificējās
 2019 - Diskvalificēta FIFA diskvalifikācijas dēļ

Atsauces 

Āfrikas futbola izlases
Futbols Sjerraleonē
Čiharu Ičo

Čiharu Ičo (; dzimusi ) ir bijusī japāņu brīvā stila cīkstone, 2004. un 2008. gada vasaras olimpisko spēļu sudraba medaļas ieguvēja, trīskārtējā pasaules un Āzijas čempione, 2006. gada Āzijas spēļu uzvarētāja, četrkārtējās olimpiskās čempiones Kaori Ičo vecākā māsa.

Biogrāfija 
Ar cīņas sportu Čiharu Ičo sāka nodarboties mācoties vidusskolā. Divus gadus pēc kārtas viņa uzvarēja nacionālajās vidusskolu meistarsacīkstēs. Pēc vidusskolas beigšanas studēja.
Starptautiskie panākumi cīņas sportā sākās 2000. gadā, kad viņa kļuva par pasaules junioru čempioni. Pieaugušo sacensībās viņa sāka startēt 2001. gadā un uzreiz ar panākumiem. Savā svara kategorijā līdz 51 kg viņa uzvarēja Āzijas čempionātā Ulanudē. 2002. gadā viņa izcīnīja sudraba medaļu pasaules čempionātā Halkidā. Gadu vēlāk Ņujorkā, finālā pieveicot krievieti Nataļju Karamčakovu, viņa pirmoreiz kļuva par pasaules čempioni. 
2004. gada olimpiskajās spēlēs Atēnās Čiharu Ičo, kas startēja svara kategorijā līdz 48 kg, pēc uzvaras apakšgrupā pusfinālā uzveica Francijas cīkstoni Anželiku Berteni, bet finālā zaudēja ukrainietei Irinai Merleni un ieguva sudraba medaļu.

2008. gada olimpiskajās spēlēs Pekinā Čiharu Ičo izcīnijā savu otro olimpisko sudraba medaļu, ceturtdaļfinālā viņa revanšējās Irinai Merleni, pusfinālā pieveica ķīniešu izcelsmes amerikāņu cīkstoni Klarisu Čunu, bet finālā atkal zaudēja, šoreiz kanādietei Kerolai Kviņai.

Atsauces

Ārējās saites 

1981. gadā dzimušie
Japānā dzimušie
Japānas cīkstoņi
2004. gada vasaras olimpisko spēļu dalībnieki
2008. gada vasaras olimpisko spēļu dalībnieki
Olimpiskās sudraba medaļas ieguvēji
Pasaules čempiones brīvajā cīņā
Olimpiskie sudraba medaļnieki cīņas sportā
IONIS Education Group

IONIS Education Group (Groupe Ionis) ir privāta Francijas izglītības kompānija, kurai pieder Ionis skolu tīkls. Kompānijas galvenais birojs atrodas Parīzē.

Grupā 2021. gadā bija 26 skolas. Priekšsēdētājs ir Marc Sellam.

Atsauces

Ārējās saites 

 

Francijas uzņēmumi
Francijas augstskolas
Lidmašīna!

"Lidmašīna!" (, alternatīvais nosaukums Flying High) ir 1980. gada ASV satīristiska katastrofu filma, kuras režisori un scenārija autori ir Deivids un Džerijs Zakeri un Džims Ābrahāms. Filmā lidmašīnas piloti un daļa pasažieru ir saindējušies ar pusdienās pasniegto zivi un nevar turpināt lidojumu. Vjetnamas kara dalībniekam Tedam Straikeram nākas sēsties pie lidmašīnas stūres, lai izglābtu cilvēkus un atgūtu mīļotās uzticību. Galvenās lomas filmā atveido Roberts Heiss, Džūlija Hagertija, Leslijs Nīlsens, Pīters Greivss, Loids Bridžs, Roberts Steks un Karīms Abduldžabārs.

Filma ir parodija par katastrofu filmu žanru, sevišķi par 1957. gada Paramount filmu Zero Hour!, no kuras ir aizgūts sižets un galvenie tēli. Daži elementi ir aizgūti no filmas Airport 1975.

Filma guva labus kritiķu vērtējumus un komerciālus panākumus, Ziemeļamerikā tā nopelnīja 83 miljonus ASV dolāru pie 3,5 miljonu dolāru liela budžeta. Filmas autori saņēma Amerikas scenāristu ģildes balvu kategorijā "Labākais adaptētais scenārijs". Filma tika nominēta Zelta globusa balvai kategorijā "Labākā filma (mūzikls vai komēdija)" un Britu Kinoakadēmijas balvai kategorijā "Labākais adaptētais scenārijs".

Pēc gadiem filmas popularitāte pieauga. 2013. gadā filma ieguva 6. vietu ASV televīzijas kanāla Bravo sastādītajā 100 smieklīgāko filmu sarakstā (Bravo's 100 Funniest Movies). 2007. gadā Apvienotās Karalistes TV kanāla Channel 4 organizētajā aptaujā filma tika atzīta par otru labāko komēdiju, piekāpjoties tikai "Braiena dzīvei". 2010. gadā ASV Nacionālais kino reģistrs izraudzīja filmu saglabāšanai Kongresa bibliotēkā.

Atsauces

Ārējās saites 

1980. gada filmas
ASV filmas
Kinokomēdijas
Paramount Pictures filmas
ASV katastrofu filmas
Tršinecas "Oceláři"

Tršinecas "Oceláři" () ir hokeja komanda, kas bāzēta Tršinecā, Čehijā, un kopš 1995. gada spēlē Čehijas Ekstralīgā. Komanda dibināta 1929. gadā, 2011., 2019., 2021. un 2022. gadā tā izcīnījusi Čehijas čempiones titulu.

No 2007. līdz 2010. gadam komandā spēlēja latviešu aizsargs Jānis Andersons. Tanī pašā laika periodā īslaicīgi "Oceláři" rindas pārstāvēja arī Juris Štāls un Lauris Dārziņš. 2018.—19. gada sezonu komandā uzsāka Roberts Bukarts un Guntis Galviņš. Kamēr Bukarts sezonas gaitā komandu mainīja, Galviņš kopā ar "Oceláři" kļuva par 2019. un 2021. gada Čehijas čempionu. 2020.—21. gada sezonā komandā spēlēja arī Ralfs Freibergs.

Ārējās saites 
 Komandas oficiālā mājaslapa
 Eliteprospects.com komandas lapa

Čehijas hokeja klubi
Morāvijas-Silēzijas apgabals
Kailais ierocis 2 ½: baiļu smarža

"Kailais ierocis 2 ½: baiļu smarža" () ir 1991. gada komēdija, kuras režisors un viens no producentiem ir Deivids Zakers. Filma ir turpinājums 1988. gada filmai "Kailais ierocis". Šī ir otrā filma "Kailā ieroča" filmu sērijā. 1994. gadā tika izdots filmas turpinājums "Kailais ierocis 33 1/3".

Filmā Frenks Drebins uzzin, ka bijušās draudzenes jaunajam draugam ir padomā nolaupīt zinātnieku, kurš nodarbojas ar Saules enerģijas izpēti. Galvenās lomas filmā atveido Leslijs Nīlsens, Priscila Preslija, Roberts Gūlē, Džordžs Kenedijs, O. Dž. Simpsons un Ričards Grifitss. Filmas pirmizrāde notika 1991. gada 28. jūnijā.

Atsauces

Ārējās saites 

1991. gada filmas
ASV filmas
Kinokomēdijas
Paramount Pictures filmas
Bauskas Valsts ģimnāzija

Bauskas Valsts ģimnāzija ir vispārējās vidējās izglītības mācību iestāde Bauskā.

Izglītības programmas 
Pamatizglītības otrā posma (7.-9. klase) matemātikas, dabaszinību un tehnikas virziena programma (kods: 23013111), 
Pamatizglītības 2. posma (7.-9.klase) profesionāli orientētā virziena programma (23014111), 
Vispārējās vidējās izglītības vispārizglītojošā virziena programma (31011011), 
Vispārējās vidējās izglītības humanitārā un sociālā virziena programma	(31012011), 
Vispārējās vidējās izglītības matemātikas, dabaszinību un tehnikas virziena programma (31013011), 
Vispārējās vidējās izglītības profesionāli orientētā virziena izglītības programma (31014011).

Skolas vēsture 

1806. gadā Bauskas pilsētas skolai uzcēla koka ēku, bet 1835. gadā uzcēla divstāvu mūra namu Bauskas apriņķa skolai  (tagad Bauskas bērnu jauniešu centra ēka Rīgas ielā 8).
1886. gadā apriņķa skolu pārveidoja par pilsētas skolu, kurā strādāja skolotājs un rakstnieks Fricis Adamovičs.

1919. gada 22. septembrī Sudmalu ielā 65 (tagad Rīgas iela 8) atklāja Bauskas pilsētas vidusskolu, ko 1920. gada 1. aprīlī pārdēvēja par Valsts Bauskas vidusskolu, 1929. gadā par Valsts Bauskas ģimnāziju.
1931. gadā Valsts Bauskas ģimnāzija pārcēlās uz ēku Rīgas ielā 32 (tagad ēkā atrodas Bauskas pilsētas pamatskola), bet 1934. gadā uz ēku Uzvaras ielā 10.
Pēc Latvijas okupācijas 1945. gadā skolu pārdēvēja par Bauskas vidusskolu, mācības atkal notika Rīgas ielā 32, jo ēka Uzvaras ielā kara laikā bija sagrauta. 1951. gada 1. septembrī dibinātā Bauskas 1. vidusskola atsāka darboties atjaunotajā Uzvaras ielas 10 ēkā.

1996. gadā skolā tika iekārtots Plūdoņa namiņš. 2002. gadā renovēja skolas jauno korpusu un tam uzbūvēja 4. stāvu.
2007. gadā atklāja skolas stadionu ar mākslīgo segumu.
2011. gadā vidusskolu sadalīja Bauskas Valsts ģimnāzijā un Bauskas sākumskolā.

Absolventi 
 Gunārs Kugrēns, aktieris
 Vitauts Ļūdēns, dzejnieks
 Atis Slakteris, politiķis

Ārējās saites 
 Pašnovērtējuma ziņojums (2017)

Atsauces 

Ģimnāzijas Latvijā
Žoau Fēlikss

Žoau Fēlikss (, dzimis ) ir portugāļu futbolists, spēlē uzbrucēja pozīcijā. Pašlaik (2021) Fēlikss pārstāv La Liga komandu Madrides "Atletico" un Portugāles futbola izlasi.

Karjera 
Savu karjeru Fēlikss sāka Portugāles Premjerlīgas komandā Lisabonas "Benfica" sastāvā. Savā pirmajā sezonā Fēlikss guva kopumā 20 vārtus visos turnīros, tādējādi piesaistot uzmanību no citiem Eiropas klubiem. 2019. gadā Fēlikss par 126 miljoniem € pievienojās Madrides "Atletico". Viņš uz to brīdi kļuva par piekto dārgāko futbolistu pasaulē.

Portugāles futbola izlases sastāvā debitēja  spēlē pret Šveices futbola izlasi.

Sasniegumi 
Benfica

 Portugāles Premjerlīga: 2018–19

Portugāle

 UEFA Nāciju līga: 2018–19

Individuālie sasniegumi

 Zelta puisēns: 2019

Atsauces

Ārējās saites 

1999. gadā dzimušie
Nepabeigti raksti par Portugāles futbolistiem
Portugāles izlases futbolisti
Portugāles futbolisti
Lisabonas "Benfica" spēlētāji
Madrides "Atletico" spēlētāji
FC Porto spēlētāji
2020. gada Eiropas čempionāta futbolā spēlētāji
2022. gada FIFA Pasaules kausa spēlētāji
Roberts Steks

Roberts Steks (, dzimis , miris ) bija amerikāņu aktieris.

Kā aktieris debitējis 1939. gada filmā First Love. Karjeras laikā filmējies vairāk nekā 40 filmās. Saņēma Emmy balvu par lomu seriālā The Untouchables (1959–1963). Par lomu filmā Written on the Wind (1956) tika nominēts Amerikas Kinoakadēmijas balvai kategorijā "labākais aktieris otrā plāna lomā". Roberts Steks ir filmējies tādās filmās kā "1941" (1979), "Lidmašīna!" (1980), Big Trouble (1986), Plain Clothes (1988) un "Džo pret vulkānu" (1990).

Ārējās saites 

1919. gadā dzimušie
2003. gadā mirušie
Amerikāņu kinoaktieri
Emmy balvas ieguvēji
Losandželosā dzimušie